ผมไปขยายม่านตามาแล้วผ่านไป2ชม เหมือนมีนํ้าในตา ตอนที่เพิางหยอกขยายม่านตามาเล่นทีวี มือถือได้ไหม พอดีผมเบ่นจะมีผลเสียไหม
สวัสดีค่ะ การขยายม่านตาเป็นการหยอดยาเพื่อทำให้รูม่านตาขยายขึ้นชั่วคราว เพื่อให้จักษุแพทย์สามารถทำการตรวจในตาได้หลังการทำขยายม่านตานั้น อาจจะทำให้แสบตา เคืองตา ตาสู้แสงไม่ได้ มีน้ำตาออกมามาก มองใกล้ไม่ชัด ภายในเวลาประมาณ 4-6 ชั่วโมงหลังจากทำการขยายม่านตา ซึ่งจะค่อยๆหายไปเองได้ค่ะโดยในระหว่างที่ยังมีอาการจากการขยายม่านตาอยู่นั้น ควรหลีกเลี่ยงการใช้สายตา การเพ่งสายตาไปก่อนค่ะ หากทำไปแล้ว ก็ไม่เป็นไร ไม่ได้มีอันตรายอะไร เพียงแต่อาจทำให้ปวดตามากขึ้นได้เท่านั้น ให้หลีกเลี่ยงกิจกรรมดังกล่าวจนกว่าอาการจะหายสนิทค่ะ